ಟಾವೊ ಟೆ ಚಿಂಗ್ ಅತ್ಯಂತ ಪ್ರಖ್ಯಾತವಾದರೂ, ಸಾಂಪ್ರದಾಯಿಕ ಟಾವೊ ತತ್ತ್ವದಲ್ಲಿ ಇನ್ನೂ ಇತರೆ ಮುಖ್ಯ ಮೂಲಗ್ರಂಥಗಳಿವೆ. "ಟೈಶಾಂಗ್ ಗಾನ್‌ಯಿಂಗ್ ಪಿಯಾನ್" (ಟ್ರೀಟೈಸ್ ಆಫ್ ದಿ ಎಕ್ಸಾಲ್ಟಡ್ ಒನ್ ಆನ್ ರೆಸ್ಪೋನ್ಸ್ ಎಂಡ್ ರೆಟ್ರಿಬ್ಯೂಷನ್)(ಔನ್ನತ್ಯಕ್ಕೇರಿದವರ ಪ್ರತಿಕ್ರಿಯೆ ಮತ್ತು ದಂಡನೆ) ಪಾಪ ಮತ್ತು ನೀತಿನಿಯಮಗಳನ್ನು ಕುರಿತು ಚರ್ಚಿಸುತ್ತದೆ ಹಾಗೂ ಕಳೆದ ಕೆಲವು ಶತಮಾನಗಳಲ್ಲಿ ಜನಪ್ರಿಯ ನೀತಿಶಾಸ್ತ್ರದ ಗ್ರಂಥವಾಗಿದೆ. ಟಾವೊ ಜತೆ ಸಾಮರಸ್ಯದಿಂದ ಇರುವವರು ಸುಧೀರ್ಘ ಮತ್ತು ಫಲಪ್ರದ ಜೀವನಗಳನ್ನು ನಡೆಸುತ್ತಾರೆಂದು ಅದು ಪ್ರತಿಪಾದಿಸುತ್ತದೆ. ದುಷ್ಟರು ಮತ್ತು ಅವರ ವಂಶಸ್ಥರು ಕಷ್ಟ ಅನುಭವಿಸುತ್ತಾರೆ ಮತ್ತು ಅಲ್ಪಾಯುಷಿಗಳಾಗುತ್ತಾರೆ. "ಟಾಯಿಪಿಂಗ್ ಜಿಂಗ್" ("ಗ್ರೇಟ್ ಪೀಸ್ ಕುರಿತ ಗ್ರಂಥ") ಮತ್ತು "ಬಾವೊಪುಜಿ" ("ಬುಕ್ ಆಫ್ ದಿ ಮಾಸ್ಟರ್ ಹು ಕೀಪ್ಸ್ ಟು ಸಿಂಪ್ಲಿಸಿಟಿ) (ಸರಳತೆ ಅನುಸರಿಸುವ ಗುರುವಿನ ಪುಸ್ತಕ)ಎರಡೂ ಮುಂಚಿನ ರಸವಿದ್ಯೆ ಸೂತ್ರಗಳನ್ನು ಹೊಂದಿದ್ದು, ಪೂರ್ವಕಾಲದ ಟಾವೊತತ್ತ್ವಜ್ಞರು ಇದು ಅಮರತ್ವಕ್ಕೆ ಒಯ್ಯುತ್ತದೆಂದು ನಂಬಿದ್ದರು.
ಹೆಚ್ಚುವರಿಯಾಗಿ,ಹಾಯಿನಾಜಿ ಹಾನ್ ರಾಜಮನೆತನದ ಎಂಟು ವಿದ್ವಾಂಸರ ಬರಹಗಳಿಂದ ಕೂಡಿದ ಸಂಗ್ರಹವಾಗಿದೆ. ಅವು ಡಾವೋಯಿಸ್ಟ್ ಕನ್‌ಫ್ಯೂಸಿಯಾನಿಸ್ಟ್, ಮತ್ತು ಲೀಗಲಿಸ್ಟ್ ಪರಿಕಲ್ಪನೆಗಳನ್ನು ಒಂದುಗೂಡಿಸುತ್ತದೆ /ಯಿನ್-ಯಾಂಗ್ ಮತ್ತು ಫೈವ್ ಫೇಸಸ್ ಮುಂತಾದ ಸಿದ್ಧಾಂತಗಳನ್ನು ಇದು ಒಳಗೊಂಡಿದೆ. ಪ್ಯಾಟ್ರನ್ ಲಿಯು ಆನ್ (ಸಿ. 180–122 BCE) ಹುಯೈನಾನ್ ರಾಜ್ಯದ ಅಧಿಪತಿಯಾಗಿದ್ದು, ಹಾನ್ ರಾಜಮನೆತನದ ಸಂಸ್ಥಾಪಕನ ಮೊಮ್ಮಗ. ಆಸ್ಥಾನದಲ್ಲಿ ಅವನ ಉಪನ್ಯಾಸವು ಟಾವೊ ಚಿಂತನೆಯ ಪರವಾಗಿತ್ತು. ಅವನು ತತ್ವಶಾಸ್ತ್ರಜ್ಞರು,ಕವಿಗಳು ಮತ್ತು ಗೂಢ ಮತಸಿದ್ಧಾಂತ ಆಚರಣೆಗಳ ಒಡೆಯರನ್ನು ಆಸ್ಥಾನಕ್ಕೆ ಬರಮಾಡಿಕೊಂಡನು. ಇದು ಹಾಯಿನಾಝಿ ರಚನೆಗೆ ಕಾರಣವಾಯಿತು.

ವು ವೈ
ಇತರೆ ಮೂಲಗ್ರಂಥಗಳು
ಇತರೆ ಧರ್ಮಗಳು ಮತ್ತು ತತ್ತ್ವಶಾಸ್ತ್ರಗಳ ಜತೆ ಸಂಬಂಧ
ಪು